- Dette betyr utrolig mye for høsten vi nå går inn i

- Vi tåler en fest i ny og ne. Men det vi opplevde i fadderuken var ekstremt

Mørk tilbake til start etter 2010-debuten: – Jeg var mer nervøs og stresset da

Saken oppdateres.

«Det er bedre at mange betaler litt enn at færre betaler mye.»

Det var siktemålet da Trond Foss, seniorrådgiver ved Sintef Teknologi og samfunn, fikk i oppdrag å utrede et nytt bomsystem for Trondheim.

Dagens system er forberedt for en drivstoffavgift som aldri kom. Det fungerer dårlig fordi mange bosatt i Trondheim slipper å betale samtidig som de vil nyte godt av investeringene som gjøres. Systemet har i tillegg provosert folk i nabokommunene, særlig de som pendler daglig til Trondheim. De føler at de betaler for noe de ikke får.

LES OGSÅ: - Det er ille

LES OGSÅ: Urettferdig bomsystem

Det var Statens vegvesen som ba Foss lage skisse til et innkrevingssystemet for Miljøpakken. Opplegget kan organiseres slik at inntil 90 prosent av alle bilturer i Trondheim blir registrert og avgiftsbelagt.

Fordele belastningen

–Hovedtanken er å fordele belastningen med betaling av bomavgift på flere, sier Foss. Han mener forslaget imøtekommer noe av den kritikken som er kommet både fra fagfolk og fra brukere av dagens system. I tillegg til at en vesentlig del av trondheimsbilistene ikke betaler bompenger for prosjekter som kommer alle byens innbyggere til gode, er takst og rabattsystemet vanskelig å forstå. På toppen er innkreving av bomavgift på fem kroner på E6 ved Sluppen så lite kostnadseffektiv at den nesten ikke gir inntekt. Det koster nesten like mye å kreve inn pengene.

LES OGSÅ: - Må koste 500 kroner

Foss' forslag til nytt system legger også til rette for styring av trafikken gjennom køprising dersom det skulle bli behov for det.

Syv bysoner

Grunntanken bak systemet er at kommune deles inn i syv soner, og at passering av sonegrensene blir avgiftsbelagt. Foss har valgt ti kroner som basispris.

Systemet baserer seg på et ferdig ringveisystem. Det innebærer at det skal være fordelaktig å velge Nordre avlastningsvei fremfor å kjøre gjennom sentrumssonen der satsen bør bli høy. Foss opererer forsøksvis med 50 kroner for å kjøre fra Ila til Strindheim gjennom sentrum, mens å velge å kjøre via hovedveisystemet kan koste 20 kroner.

Enkelt er viktig

–Hovedprinsippet er at man alltid skal betale ved kryssing av sonegrensene. Bruk av brikke skal alltid gi 20 prosent rabatt, og det er alltid toveis innkreving. Enkle regler er viktig. Forståelse gir økt grad av aksept, sier Foss. I systemet kan det legges inn at en reise aldri skal koste mer enn for eksempel 25 kroner eller hva det koster å kjøpe en bussbillett. Premiering av brikkebruk reduserer innkrevingskostnadene. Uten brikke blir det full pris og ingen kobling av reiser.

Rushtidsavgift har ikke Foss tatt med i sitt forslag. Det er slik avgift i dag, med forhøyet takst i morgen- og ettermiddagsrushet.

–Jeg tror tillegget vi har i dag gir minimal virkning på trafikken. Vi må opp i ganske andre beløp om bilistene skal velge andre tidspunkt å kjøre på.

I innkrevingssystemet Foss har skissert, blir det behov for et stort antall registreringspunkter, rundt 60. I en ny bomring i Göteborg har man 45 innkrevingspunkter.

Tar man utgangspunkt i at det skjer 330000 reiser med bil pr dag i Trondheim, kan man i teorien operere med 690000 passeringer i døgnet. 2,5 passeringer pr tur i gjennomsnitt gir 276000 passeringer eller ca 90 prosent av alle bilreiser. Da kan man trygt snakke om et spleiselag der de fleste er med.

Ambisjoner

Stortingsrepresentant Ola Borten Moe (Sp) sier det er viktig at Trondheim har ambisjoner i konkurransen med de andre storbyene. Han mener Oslopakke 3 (54 mrd. kr) er langt mer ambisiøs enn Miljøpakken i Trondheim (7 mrd).

–Det bør være en selvfølge at alle er med og drar lasset for å få gjennomført Miljøpakkens prosjekter. Jeg skal gjøre det jeg kan for at staten bidrar mye til spleiselaget, sier Senterpartiets påtroppende første nestleder.

LES OGSÅ: «Vås! Ingen vil betale bompenger!»